tripeltest
Tripeltest, særlig graviditetsundersøgelse, der bedst udføres i 15.-18. graviditetsuge i form af en blodprøve, som undersøges for tre forskellige stoffer (østriol, choriongonadotropin og alfaføtoprotein) som test for øget risiko for medfødte fostermisdannelser og Downs syndrom, se genetiske sygdomme (prænatal diagnostik). Hvis udfaldet af testen giver mistanke om fostersygdom, udføres ultralydundersøgelse, evt. suppleret med fostervandsprøve.